ddrg/super_eurlex huggingface dataset:
Kommissionens forordning (EF) nr. 2223/2003

af 18. december 2003

om fastsættelse af maksimumsrestitutionen ved udførsel af havre inden for rammerne af den i forordning (EF) nr. 1814/2003 omhandlede licitation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1104/2003(2),

under henvisning til Kommissionens forordning (EF) nr. 1501/95 af 29. juni 1995 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt de foranstaltninger, der skal træffes inden for kornsektoren i tilfælde af markedsforstyrrelser(3), senest ændret ved forordning (EF) nr. 1431/2003(4), særlig artikel 4,

under henvisning til Kommissionens forordning (EF) nr. 1814/2003 af 15. oktober 2003 om en særlig interventionsforanstaltning for korn i Finland og Sverige i produktionsåret 2003/04(5), særlig artikel 9, og

ud fra følgende betragtninger:

(1) En licitation over eksportrestitutionen for havre, der er produceret i Finland og Sverige til eksport fra Finland og Sverige til alle tredjelande med undtagelse af Bulgarien, Cypern, Estland, Ungarn, Letland, Litauen, Malta, Polen, Tjekkiet, Rumænien, Slovakiet og Slovenien, blev åbnet ved forordning (EF) nr. 1814/2003.

(2) I artikel 9 i forordning (EF) nr. 1814/2003 er det fastsat, at Kommissionen på grundlag af de meddelte bud efter proceduren i artikel 23 i forordning (EØF) nr. 1766/92 kan beslutte at fastsætte en maksimumseksportrestitution under hensyntagen til kriterierne i artikel 1 i forordning (EF) nr. 1501/95. I dette tilfælde gives der tilslag til den eller de bydende, hvis bud er lig med eller lavere end maksimumsrestitutionen.

(3) Anvendelse af ovennævnte kriterier på den nuværende markedssituation for den pågældende kornart medfører, at maksimumseksportrestitutionen fastsættes til det i artikel 1 nævnte beløb.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For bud, der meddeles fra den 12. til den 18. december 2003 inden for rammerne af den i forordning (EF) nr. 1814/2003 omhandlede licitation, fastsættes maksimumseksportrestitutionen for havre til 18,96 EUR/t.

Artikel 2

Denne forordning træder i kraft den 19. december 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 2003.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EUT L 158 af 27.6.2003, s. 1.

(3) EFT L 147 af 30.6.1995, s. 7.

(4) EUT L 203 af 12.8.2003, s. 16.

(5) EUT L 265 af 16.10.2003, s. 25.
Kommissionens forordning (EF) nr. 2220/2003

af 18. december 2003

om fastsættelse af det korrektionsbeløb, der skal anvendes på eksportrestitutionerne for malt

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1104/2003(2), særlig artikel 13, stk. 8, og

ud fra følgende betragtninger:

(1) I henhold til artikel 13, stk. 8, i forordning (EØF) nr. 1766/92 skal den eksportrestitution for korn, der gælder på dagen for indgivelse af ansøgning om udstedelse af eksportlicens, reguleret i forhold til den i eksportmåneden gældende tærskelpris, efter anmodning herom anvendes på en eksportforretning, der skal gennemføres inden for licensens gyldighedsperiode. I så fald kan restitutionsbeløbet korrigeres.

(2) Kommissionens forordning (EF) nr. 1501/95 af 29. juni 1995 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt om de foranstaltninger, der skal træffes inden for kornsektoren i tilfælde af markedsforstyrrelser(3), senest ændret ved forordning (EF) nr. 1431/2003(4), giver mulighed for at fastsætte et korrektionsbeløb for malt, der er nævnt i artikel 1, stk. 1, litra c), i forordning (EØF) nr. 1766/92. Dette korrektionsbeløb skal beregnes under hensyntagen til de elementer, der er anført i artikel 1 i forordning (EF) nr. 1501/95.

(3) Det følger af de ovennævnte bestemmelser, at korrektionsbeløbet skal fastsættes som angivet i bilaget til denne forordning.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Det i artikel 13, stk. 4, i forordning (EØF) nr. 1766/92 omhandlede korrektionsbeløb, der anvendes på forudfastsatte eksportrestitutioner for malt, fastsættes som angivet i bilaget.

Artikel 2

Denne forordning træder i kraft den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 2003.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EUT L 158 af 28.6.2003, s. 1.

(3) EFT L 147 af 30.6.1995, s. 7.

(4) EUT L 203 af 12.8.2003, s. 16.

BILAG

til Kommissionens forordning af 18. december 2003 om fastsættelse af det korrektionsbeløb, der skal anvendes på eksportrestitutionerne for malt

NB:

Produktkoderne samt koderne for bestemmelsessteder i serie "A" er fastsat i Kommissionens ændrede forordning (EØF) nr. 3846/87 (EFT L 366 af 24.12.1987, s. 1).

De numeriske koder for bestemmelsessteder er fastsat i Kommissionens forordning (EF) nr. 1779/2002 (EFT L 269 af 5.10.2002, s. 6).

>TABELPOSITION>

>TABELPOSITION>
Kommissionens forordning (EF) nr. 2213/2003

af 18. december 2003

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1947/2002(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 19. december 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 337 af 24.12.1994, s. 66.

(2) EFT L 299 af 1.11.2002, s. 17.

BILAG

til Kommissionens forordning af 18. december 2003 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 2219/2003

af 18. december 2003

om fastsættelse af eksportrestitutionerne for malt

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1104/2003(2), særlig artikel 13, stk. 2, tredje afsnit, og

ud fra følgende betragtninger:

(1) I henhold til artikel 13 i forordning (EØF) nr. 1766/92 kan forskellen mellem noteringerne eller priserne på verdensmarkedet for de produkter, der er nævnt i artikel 1 i forordningen, og priserne på disse produkter inden for Fællesskabet udlignes ved en eksportrestitution.

(2) Restitutionerne skal fastsættes under hensyntagen til de elementer, der er nævnt i artikel 1 i Kommissionens forordning (EF) nr. 1501/95 af 29. juni 1995 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt om de foranstaltninger, der skal træffes inden for kornsektoren i tilfælde af markedsforstyrrelser(3), senest ændret ved forordning (EF) nr. 1431/2003(4).

(3) Restitutionen for malt skal beregnes under hensyntagen til de kornmængder, der er nødvendige til at fremstille den pågældende vare. Mængderne er fastsat i forordning (EF) nr. 1501/95.

(4) Situationen på verdensmarkedet eller visse markeders særlige krav kan gøre det nødvendigt at differentiere restitutionen for visse produkter alt efter deres bestemmelsessted.

(5) Restitutionen skal fastsættes en gang om måneden. Den kan ændres i mellemtiden.

(6) Anvendelsen af disse bestemmelser på den nuværende markedssituation for korn, særlig på noteringerne eller priserne på disse produkter inden for Fællesskabet og på verdensmarkedet, fører til at fastsætte restitutionen til de beløb, som er angivet i bilaget.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Eksportrestitutionerne for den i artikel 1, stk. 1, litra c), i forordning (EØF) nr. 1766/92 nævnte malt fastsættes til de i bilaget angivne beløb.

Artikel 2

Denne forordning træder i kraft den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 2003.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EUT L 158 af 27.6.2003, s. 1.

(3) EFT L 147 af 30.6.1995, s. 7.

(4) EUT L 203 af 12.8.2003, s. 16.

BILAG

til Kommissionens forordning af 18. december 2003 om fastsættelse af eksportrestitutionerne for malt

>TABELPOSITION>

NB:

Produktkoderne samt koderne for bestemmelsessteder i serie "A" er fastsat i Kommissionens ændrede forordning (EØF) nr. 3846/87 (EFT L 366 af 24.12.1987, s. 1).

De numeriske koder for bestemmelsessteder er fastsat i Kommissionens forordning (EF) nr. 1779/2002 (EFT L 269 af 5.10.2002, s. 6).
Kommissionens forordning (EF) nr. 1136/2003

af 27. juni 2003

om fastsættelse af maksimumsopkøbspriser for smør i forbindelse med den 75. licitation, der gennemføres i henhold til den i forordning (EF) nr. 2771/1999 omhandlede løbende licitation

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 10, og

ud fra følgende betragtninger:

(1) Ifølge artikel 13 i Kommissionens forordning (EF) nr. 2771/1999 af 16. december 1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for fløde og smør(3), senest ændret ved forordning (EF) nr. 359/2003(4), fastsættes der i betragtning af de bud, der modtages for hver licitation, en maksimumsopkøbspris ud fra den gældende interventionspris, eller det besluttes ikke at tage licitationen til følge.

(2) På grundlag af de bud, der modtages, bør maksimumsopkøbsprisen fastsættes til det ovenfor nævnte niveau.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forbindelse med den 75. licitation, der gennemføres i henhold til forordning (EF) nr. 2771/1999, og for hvilken fristen for indgivelse af bud udløber den 24. juni 2003 fastsættes maksimumsopkøbsprisen til 295,38 EUR/100 kg.

Artikel 2

Denne forordning træder i kraft den 28. juni 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. juni 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 79 af 22.3.2002, s. 15.

(3) EFT L 333 af 24.12.1999, s. 11.

(4) EUT L 53 af 28.2.2003, s. 17.
Kommissionens forordning (EF) nr. 704/2003

af 16. april 2003

om udstedelse af licenser for import af hvidløg for kvartalet fra den 1. juni 2003 til den 31. august 2003

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 47/2003(2),

under henvisning til Kommissionens forordning (EF) nr. 565/2002 af 2. april 2002 om fastsættelse af ordningen for forvaltning af toldkontingenter og om indførelse af en ordning med oprindelsescertifikater for hvidløg fra tredjelande(3), særlig artikel 8, stk. 2, og

ud fra følgende betragtninger:

(1) De mængder, hvortil der er blevet søgt om licens af de traditionelle importører og af de nye importører den 14. og 15. april 2003 i henhold til artikel 5, stk. 2, i forordning nr. 565/2002, overstiger de mængder, der er tilgængelige for produkter med oprindelse i Kina, Argentina og alle andre tredjelande end Kina og Argentina.

(2) Det bør derfor afgøres, hvorvidt de licensansøgninger, som Kommissionen har modtaget den 16. april 2003, kan imødekommes, og der bør efter importørkategorierne og produkternes oprindelse fastsættes datoer for, hvor længe udstedelsen af licenser bør være suspenderet -

UDSTEDT FØLGENDE FORORDNING:

Artikel 1

Til de ansøgninger om importlicenser, der er indgivet i henhold til artikel 3, stk. 1, i forordning (EF) nr. 565/2002 den 14. og 15. april 2003, og som Kommissionen har modtaget den 16. april 2003, tildeles den procentvise del af den anmodede mængde, som er angivet i bilag I.

Artikel 2

For de pågældende importørkategorier og oprindelsessteder afvises de ansøgninger om importlicenser indgivet i henhold til artikel 3, stk. 1, i forordning (EF) nr. 565/2002, som vedrører kvartalet fra den 1. juni til den 31. august 2003, og som er indgivet efter den 15. april 2003 og før den dato, der er angivet i bilag II.

Artikel 3

Denne forordning træder i kraft den 18. april 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. april 2003.

På Kommissionens vegne

J. M. Silva Rodríguez

Generaldirektør for landbrug

(1) EFT L 297 af 21.11.1996, s. 1.

(2) EFT L 7 af 11.1.2003, s. 64.

(3) EFT L 86 af 3.4.2002, s. 11.

BILAG I

>TABELPOSITION>

X: For denne oprindelse er der intet kontingent for det pågældende kvartal.

-: Kommissionen har ikke modtaget nogen ansøgning om licens.

BILAG II

>TABELPOSITION>
Rådets forordning (EF) nr. 2329/2003

af 22. december 2003

om indgåelse af fiskeriaftalen mellem Det Europæiske Fællesskab og Republikken Mozambique

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37, sammenholdt med artikel 300, stk. 2, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Fællesskabet og Republikken Mozambique har forhandlet om og paraferet en fiskeriaftale, der giver EF-fiskere mulighed for at fiske i de farvande, som fiskerimæssigt hører ind under Mozambiques højhedsområde eller jurisdiktion.

(2) Ifølge aftalen skal der endvidere etableres et økonomisk, finansielt, teknisk og videnskabeligt samarbejde på fiskeriområdet med henblik på at bevare ressourcerne og udnytte dem på en bæredygtig måde, ligesom der skal oprettes partnerskaber mellem virksomheder med henblik på i alles interesse at udvikle økonomiske aktiviteter inden for fiskeriet og dertil knyttede aktiviteter.

(3) Aftalen bør godkendes.

(4) Det er vigtigt at fastsætte en nøgle for fordeling af fiskerimulighederne mellem medlemsstaterne -

UDSTEDT FØLGENDE FORORDNING:

Artikel 1

Fiskeriaftalen mellem Det Europæiske Fællesskab og Republikken Mozambique, i det følgende benævnt "aftalen", godkendes på Fællesskabets vegne.

Teksten til aftalen er knyttet til denne forordning.

Artikel 2

De fiskerimuligheder, der er fastsat i protokollen til aftalen, fordeles mellem medlemsstaterne således:

>TABELPOSITION>

Hvis licensansøgningerne fra disse medlemsstater ikke udtømmer fiskerimulighederne efter protokollen, kan Kommissionen tage licensansøgninger fra andre medlemsstater i betragtning.

Artikel 3

Medlemsstater, hvis fartøjer fisker i medfør af denne aftale, skal meddele Kommissionen, hvor store mængder af hver bestand deres fartøjer fanger i Mozambiques fiskerizone, jf. de nærmere bestemmelser i Kommissionens forordning (EF) nr. 500/2001 af 14. marts 2001 om gennemførelsesbestemmelser til Rådets forordning (EØF) nr. 2847/93 vedrørende kontrollen af EF-fiskerfartøjernes fangster i tredjelandes farvande og på åbent hav(2).

Artikel 4

Formanden for Rådet er bemyndiget til at udpege den eller de personer, der har beføjelse til at undertegne aftalen med bindende virkning for Fællesskabet(3).

Artikel 5

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 2003.

På Rådets vegne

A. Matteoli

Formand

(1) Udtalelse af 4.12.2003 (endnu ikke offentliggjort i EUT).

(2) EFT L 73 af 15.3.2001, s. 8.

(3) Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.
Rådets forordning (EF) nr. 2321/2003

af 17. december 2003

om ændring af forordning (EF) nr. 1098/98 om indførelse af særlige midlertidige foranstaltninger for humle

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle(1), særlig artikel 16a,

under henvisning til forslag fra Kommissionen, og

ud fra følgende betragtninger:

(1) I artikel 2, stk. 1, første afsnit, i forordning (EF) nr. 1098/98(2) fastsættes kompensationen for humle omfattet af midlertidigt ophør eller endelig rydning i Fællesskabet for en seksårig periode fra 1998-høsten til 2003-høsten.

(2) Anvendelsen af de særlige ophørs- eller rydningsforanstaltninger i den pågældende periode har gjort det muligt at mindske humlearealerne med 19 % i forhold til referenceåret 1997.

(3) Den evalueringsrapport, som Kommissionen i henhold til artikel 18, stk. 2, i forordning (EØF) nr. 1696/71 skal forelægge Rådet senest den 31. december 2003, omfatter alle aspekter af den fælles markedsordning, herunder de særlige foranstaltninger. Denne evaluering kan ledsages af forslag. Det er i den forbindelse hensigtsmæssigt, at der bliver mulighed for en grundig debat om hele sektoren. For at en sådan debat kan finde sted, og da det kan konstateres, at det stadig er aktuelt at søge at skabe ligevægt på humlemarkedet, bør den periode, for hvilken kompensationen er fastsat, forlænges et år.

(4) Forordning (EF) nr. 1098/98 bør derfor ændres tilsvarende -

UDSTEDT FØLGENDE FORORDNING:

Artikel 1

I forordning (EF) nr. 1098/98 foretages følgende ændringer:

1) I artikel 2, stk. 1:

- første afsnit, ændres udtrykket "2003-høsten" til udtrykket "2004-høsten"

- andet afsnit, ændres udtrykket "2004-høsten" til udtrykket "2005-høsten".

2) I artikel 4, stk. 2, ændres udtrykket "2004-høsten" til udtrykket "2005-høsten".

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 2003.

På Rådets vegne

G. Alemanno

Formand

(1) EFT L 175 af 4.8.1971, s. 1. Senest ændret ved forordning (EF) nr. 1514/2001 (EFT L 201 af 26.7.2001, s. 8).

(2) EFT L 157 af 30.5.1998, s. 7. Ændret ved forordning (EF) nr. 2151/2002 (EFT L 327 af 4.12.2002, s. 1).
Kommissionens forordning (EF) nr. 2341/2003

af 29. december 2003

om undtagelse fra forordning (EF) nr. 780/2003 med hensyn til et delkontingent for frosset kød af hornkvæg under KN-kode 0202 og produkter under KN-kode 0206 29 91

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), særlig artikel 32, stk. 1, første afsnit, og

ud fra følgende betragtninger:

(1) Efter ratificeringen af tiltrædelsestraktaten vil Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet tiltræde Fællesskabet den 1. maj 2004. Visse kontingenter, der er åbnet for perioden fra 1. januar 2004 til 30. juni 2004, bør derfor stilles til rådighed på tiltrædelsesdagen.

(2) I Kommissionens forordning 780/2003(2) fastsættes der bestemmelser om åbning og forvaltning af et toldkontingent på 34450 t frosset kød af hornkvæg med løbenummer 09.4003 i perioden fra 1. juli 2003 til 30. juni 2004 opdelt i to halvårsperioder.

(3) For at erhvervsdrivende fra de nye medlemsstater kan udnytte disse kontingenter bør de mængder, der står til rådighed i de kontingentperioder, der løber fra 1. januar 2004 til 30. juni 2004, deles i to dele på et pro rata temporis-grundlag. Første del bør åbnes for perioden fra 1. januar 2004 til 30. april 2004, og anden del for perioden fra 1. maj 2004 til 30. juni 2004.

(4) Forvaltningskomitéen for Oksekød har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. Uanset artikel 12, stk. 2, første afsnit, i forordning (EF) nr. 780/2003 kan der også indsendes licensansøgning i perioden fra 3. til 7. maj 2004.

2. Uanset artikel 12. stk. 2, andet afsnit, i forordning (EF) nr. 780/2003

a) er følgende mængder disponible:

i) 11483 t i perioden fra 5. til 8. januar 2004

ii) 5742 t i perioden fra 3. til 7. maj 2004

b) er den samlede mængde, der ansøges om i perioden fra 5. til 8. januar 2004, mindre end den disponible mængde, lægges restmængden til den disponible mængde for den følgende periode.

3. Uanset artikel 12, stk. 4, første afsnit, andet punktum, i forordning (EF) nr. 780/2003 fastsætter Kommissionen en nedsættelseskoefficient, hvis ansøgningerne overstiger de disponible mængder i de perioder, der er anført i stk. 2, litra a), i) og ii).

Artikel 2

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 1. januar 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. december 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21. Senest ændret ved forordning (EF) nr. 1782/2003. (EUT L 270 af 21.10.2003, s. 1).

(2) EUT L 114 af 8.5.2003, s. 8.